Ινδικός κινηματογράφος

Ο Ινδικός κινηματογράφος αποτελείται από ταινίες που παράγονται στην Ινδία. Ο κινηματογράφος είναι εξαιρετικά δημοφιλής στην Ινδία και κάθε χρόνο παράγονται περισσότερες από 1800 ταινίες σε διάφορες γλώσσες και διαλέκτους. Τα Μουμπάι, Τσενάι, Καλκούτα, Χαϊντεραμπάντ, Κότσι, Μπανγκαλόρ και Γκουχαβάτι είναι τα κύρια κέντρα παραγωγής ταινιών στη χώρα. Από το 2013, η Ινδία κατατάσσεται στην πρώτη θέση στην ετήσια παραγωγή ταινιών ενώ ακολουθούν η Νιγηρία, το Χόλιγουντ και η Κίνα. Το 2012 η Ινδία παρήγαγε 1602 ταινίες μεγάλου μήκους. Η ινδική βιομηχανία κινηματογράφου είχε το 2011 έσοδα 1,86 δις δολλάρια (₹93 δις). Το 2015 η Ινδία είχε συνολικά έσοδα $2,1 δις, το τρίτο μεγαλύτερο ποσό στον κόσμο. Το 2011 ο ινδικός κινηματογράφος πούλησε πάνω από 3,5 δις εισιτήρια παγκοσμίως, 900.000 περισσότερα εισιτήρια από το Χόλιγουντ.

Τα συνολικά έσοδα του ινδικού κινηματογράφου έφτασαν τα $2,7 δις το 2019. Η βιομηχανία κινηματογράφου χωρίζεται σε κατηγορίες ανά γλώσσα. Το 2019 οι ταινίες σε γλώσσα χίντι αντιπροσώπευαν το 44% των εσόδων, ακολουθούμενη από ταινίες σε γλώσσα τελούγκου και σε γλώσσα ταμίλ που αντιπροσώπευαν το 13% των συνολικών εσόδων. Μέχρι το 2020, τα συνολικά έσοδα των ταινιών σε τελούγκου και ταμίλ ξεπέρασαν τα έσοδα της βιομηχανίας κινηματογράφου σε γλώσσα χίντι, φτάνοντας στο 47% των συνολικών εσόδων, ενώ οι ταινίες χίντι έφτασαν στο 40% των εσόδων στην Ινδία. Ο κινηματογράφος της Βεγγάλης συνδέθηκε σε μεγάλο βαθμό με το ομώνυμο κινηματογραφικό κίνημα, σε αντίθεση με τις ταινίες μασάλα που ήταν πιο εμφανείς στο μπόλυγουντ εκείνης της εποχής.

Ο ινδικός κινηματογράφος αποτελεί μια παγκόσμια επιχείρηση. Οι ταινίες του έχουν μεγάλη απήχηση στη νότια Ασία και σε όλη την Ευρώπη, τη βόρεια Αμερική, τη Μέση Ανατολή, την Ανατολική Αφρική και την Κίνα, κατακτώντας περισσότερες από 90 χώρες. Εκατομμύρια Ινδοί στο εξωτερικό παρακολουθούν ινδικό κινηματογράφο, αντιπροσωπεύοντας περίπου το 12% των συνολικών εσόδων. Μόνο τα δικαιώματα για τη μουσική αντιπροσωπεύουν το 4-5% των καθαρών εσόδων.

Παγκόσμιες εταιρείες παραγωγής όπως η Universal Pictures, 20th Century Fox, Sony Pictures, Walt Disney Pictures, Warner Bros. επένδυσαν στη βιομηχανία κινηματογράφου, μαζί με ινδικές εταιρείες παραγωγής, όπως οι AVM productions, Prasad's Group, Sun Pictures, AGS Entertainment, Geetha Arts, Zee, UTV, Suresh Productions, Eros International, Ayngaran International, Pyramid Saimira, Aascar Films και Adlabs. Μέχρι το 2003 είχαν καταχωρισθεί 30 εταιρείες παραγωγής ταινιών στο Χρηματιστήριο της Ινδίας.

Παραπομπές

Περαιτέρω μελέτη 

 Celli, Carlo. (2013) “The Promises of India” National Identity in Global Cinema: How Movies Explain the World. Palgrave MacMillan, 61-70. .
 

 
 
 
 Gulzar, Govin Nihalanni, & Saibel Chatterjee. Encyclopaedia of Hindi Cinema New Delhi: Encyclopædia Britannica, 2003. .
 Khanna, Amit (2003), "The Business of Hindi Films", Encyclopaedia of Hindi Cinema: historical record, the business and its future, narrative forms, analysis of the medium, milestones, biographies, Encyclopædia Britannica (India) Private Limited, .

 
 Narweker, Sanjit, ed. Directory of Indian Film-Makers and Films. Flicks Books, 1994. 
 
 
 
 
 
 
 Watson, James L. (2009), Globalization, Encyclopædia Britannica.
 
 
 Culture and Representation: The Emerging Field of Media Semiotics/J A H Khatri/Ruby Press & Co.// 2013.

Εξωτερικοί σύνδεσμοι